  Виталий Пронин Выль ар шулдыръяськонъёс дыръя шаерысьтымы югдурез чаклалозы 2 сюрслэсь ятыр полицейскойёс. Выль ар уе элькунамы ортчозы 150-лэсь ятыр бадӟым ужрадъёс. Отчы арысь аре ог 40 сюрс адямиос пыриськыло. Тамындагес ик калык люкаськоз Ымусьтонэ но - 7-тӥ январе потон уе шаерысьтымы ваньмаз сямен черкъёсын ортчозы службаос.- 30-тӥ декабрьысен 9-тӥ январёзь Югдурез утёнъя министерство тыршоз кык поллы золгес, - ивортӥз Удмуртиысь полицилэн кивалтӥсезлэн воштӥсез Сергей Козлов. - Ужаломы уй но, нунал но. Терактъёсты алон вылысь праздникъёслэсь азьвыл бадӟым ужрад ортчытоно  интыосты учкыса потозы сапёръёс но пуныос.Шаерысьтымы 594 школаосын но 643 нылпи садъёсын ортчозы ёлкаос. Отчы оглом пыриськоз 159 сюрс пинал. Соос кышкыт учыре медаз шеде шуыса,  шулдыръяськонъёссэс син азязы возёзы быдэ вуымтэосын ужасьёс но участковойёс.   Инспекторъёс нылпиосты сюрес вылын нуон-ваён ласянь 37 эскерон радъязы ини. 48 тырмымтэос шараямын вал. Туннэлы соос ваньмыз тупатэмын.- Выль ар шулдыръяськонъёс, каникулъёс дыръя тужгес сак чаклаломы курыт вуосын, фейерверкъёсын вуз карисьёсты. Кудӟемъёсты, ӝыт анай-атайзытэк калгись нылпиосты ульчаосысь утчаломы, - вераз С. Козлов.Ольга Корепанова Теги: Выльар  